Esküvő

Egy délutáni tánctanításon történt, hogy láttam a csűr felé közeledni

egy szemmel láthatólag „elfáradt” fiatal lányt, megtépett pólóval,

ápolatlanul, koszosan. Követte őt egy fiatal fiú, mögötte pedig egy

pap, reverendában. Bejöttek a csűrbe, a lány odalépett a zenekarhoz,

és azt mondta:

– Ne haragudjatok, de mi most itt helyben össze szeretnénk házasodni!

Megdöbbentünk, de elég határozott volt a lány, és erre a reverendában

lévő pap is rásegített. Rendben, gondoltuk, leállítottuk a

tánctanítást, a pap összeadta őket, majd kihirdettük, ettől kezdve

elmaradnak a kitűzött programok, reggelig lakodalom lesz. Ritkán

láttam ennyire spontán, jó hangulatú mulatságot, mindenki nagyon

élvezte reggelig.